Onja fohy
Ny onjam-peo amin'ny onja fohy dia fampitana fampahalalana amin'ny alalan'ny hatetik'onja 1,6 hatramin'ny 30 MHz, izay eo ambonin'ny onja afovoany.
Ny onja fohy dia ampiasaina amin'ny fampitana avy lavitra amin'ny alalan'ny onjan-danitra izay mampiasa ny soson-drivotry ny tany ho toa fitaratra ho an'ireo onja. Ampiasaina amin'ny fampielezam-peo ny onja fohy ary koa amin'ny fifandraisan'ny sambo ary fiaramanidina, na koa amin'ny fifandraisana amin'ny toerana tsy takatry ny tambajotra pinday na tsy manana telefaona an-tariby. Azo ampiasaina amin'ny fanabeazana na ho an'ny famonjena ny onja fohy.

Fanokanana hatetik'onja 

Nanokana valan-katetik'onja ho an'ireo sampan-draharaha maro samihafa ny Zaikabe Erantanin'ny Fifandraisana amin'ny Onja (World Radiocommunication Conference, WRC) miaraka amin'ny Vondrom-pifandraisan-davitra Iraisam-pirenena (International Telecommunication Union, ITC). Tamin'ny taona 2007 no nanatanterahana ny zaikabe farany.

Tamin'ny WRC-97 tamin'ny taona 1997 dia natokana ho an'ny fampielezam-peo iraisam-pirenena ireto valan-kalava ireto. Misy elanelana 5 KHz amin'ny hatetik'onjan'ny onjam-peo roa mifanakaiky hatetik'onja.

Onjam-peo